ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 178.29 കോടി പിന്നിട്ടു
കഴിഞ്ഞ 24 മണിക്കൂറിൽ 24.84 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 178.29 കോടി  കടന്നു. 2,06,05,684 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 13,450 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,23,67,070 ആയി. ദേശീയ രോഗമുക്തി നിരക്ക് 98.64%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 6,396 പേർക്കാണ്. നിലവിൽ രാജ്യത്ത് ചികിത്സയിലുള്ളത് 69,897 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.16% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിൽ 9,23,351 പരിശോധനകൾ നടത്തി. 77.09 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.90 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.69 ശതമാനമാണ്.
പ്രധാനമന്ത്രിയുടെ ഓഫീസ്
പാരാ ഷൂട്ടിംഗ് ലോകകപ്പിൽ സ്വർണം നേടിയ ഇന്ത്യൻ ഷൂട്ടർ അവനി ലേഖ് രയ്ക്ക് പ്രധാനമന്ത്രിയുടെ അഭിനന്ദനം
ഫ്രാൻസിൽ നടന്ന പാരാ ഷൂട്ടിംഗ് ലോകകപ്പിൽ റെക്കോർഡ് സ്കോറോടെ സ്വർണം നേടിയ ഇന്ത്യൻ ഷൂട്ടർ അവനി ലേഖ് രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
" അഭിനന്ദനങ്ങൾ അവനി ലേഖ് ര
ഈ ചരിത്ര നേട്ടത്തിന്. നിങ്ങൾക്ക് വിജയത്തിന്റെ പുതിയ ഉയരങ്ങൾ താണ്ടുകയും മറ്റുള്ളവരെ പ്രചോദിപ്പിക്കുകയും ചെയ്യട്ടെ. എന്റെ എല്ലാ വിധ ഭാവുകങ്ങളും.
യുവജനകാര്യ, കായിക മന്ത്രാലയം
ഖേലോ ഇന്ത്യ യൂണിവേഴ്സിറ്റി ഗെയിംസ് 2022-ന്റെ ലോഗോ, ചിഹ്നം, ജേഴ്സി, ഗാനം എന്നിവ നാളെ പുറത്തിറക്കും
ന്യൂ ഡൽഹി: മെയ് 4, 2023
കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് സിംഗ് ഠാക്കൂറും ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥും ചേർന്ന് ഖേലോ ഇന്ത്യ യൂണിവേഴ്സിറ്റി ഗെയിംസ് 2022 ന്റെ ലോഗോ, ജേഴ്സി, ചിഹ്നം, ഗാനം എന്നിവ മെയ് 5 ന് ലഖ്നൗവിൽ പ്രകാശനം ചെയ്യും. യുവജനകാര്യ, കായിക സഹമന്ത്രി ശ്രീ നിസിത് പ്രമാണിക്കും മറ്റ് വിശിഷ്ട വ്യക്തികളും ചടങ്ങിൽ പങ്കെടുക്കും.
ഖേലോ ഇന്ത്യ യൂണിവേഴ്സിറ്റി ഗെയിംസിന്റെ മൂന്നാം പതിപ്പ് മെയ് 23 മുതൽ ജൂൺ 3 വരെ നടക്കും. മെയ് 25ന് ലഖ്നൗവിലെ ബാബു ബനാറസി ദാസ് സർവകലാശാലയിലാണ് ഉദ്ഘാടന ചടങ്ങ്.
KIUG-യുടെ വരാനിരിക്കുന്ന പതിപ്പിൽ രാജ്യത്തുടനീളമുള്ള 200+ സർവകലാശാലകളിൽ നിന്നായി 4700-ലധികം അത്ലറ്റുകൾ പങ്കെടുക്കുമെന്ന് പ്രതീക്ഷിക്കുന്നു - മൊത്തം പങ്കാളിത്തം 7000-ലധികം ആയിരിക്കും.
ഈ പതിപ്പിൽ ഉൾപ്പെടുത്തിയിട്ടുള്ള കായിക ഇനങ്ങളുടെ എണ്ണം 21 ആണ് - ഇത് യൂണിവേഴ്സിറ്റി ഗെയിംസിന്റെ ചരിത്രത്തിൽ ഏറ്റവും ഉയർന്ന സംഖ്യയാണ്. തുഴച്ചിൽ മത്സരവും ഈ പ്രാവശ്യം ആദ്യമായി സംഘടിപ്പിക്കുന്നുണ്ട് .
സംസ്ഥാന തലസ്ഥാനമായ ലഖ്നൗവിന് പുറമെ വാരാണസി, നോയിഡ, ഗോരഖ്പൂർ എന്നിവിടങ്ങളിലാണ് ഗെയിംസ് നടക്കുന്നത്. ന്യൂ ഡൽഹിയിലെ ഡോ. കർണി സിംഗ് ഷൂട്ടിംഗ് റേഞ്ചിലാണ് ഷൂട്ടിംഗ് മത്സരം സംഘടിപ്പിക്കുന്നത്. ഡിഡി സ്പോർട്സ്, ഒടിടി പ്ലാറ്റ്ഫോമുകളിലും ഗെയിംസ് തത്സമയം സംപ്രേക്ഷണം ചെയ്യും.
(Visitor Counter : 87
പ്രത്യേക സേവനങ്ങളും ഫീച്ചറുകളും
അടിസ്ഥാനസൗകര്യ മേഖലയിലെ വിഭവശേഷി വികസന സംരംഭങ്ങളുടെ ഭാഗമായി സാമ്പത്തിക കാര്യ വകുപ്, പ്കോഴിക്കോട് ഐഐഎമ്മുമായി സഹകരിച്ച് പരിശീലന പരിപാടി സംഘടിപ്പിച്ചു
കൊച്ചി: ജൂൺ 15, 2022
കപ്പാസിറ്റി ബിൽഡിംഗ് കമ്മീഷനുമായി  സഹകരിച്ച് സാമ്പത്തിക കാര്യ വകുപ്പ്  വിഭവശേഷി വികസനത്തിനായി ഒരു പദ്ധതി  രൂപീകരിച്ചിട്ടുണ്ട്. ബന്ധപ്പെട്ട മന്ത്രാലയങ്ങൾ, സംസ്ഥാന ഗവൺമെന്റ്കൾ എന്നിവയുടെ വിഭവശേഷി വർധിപ്പിക്കുന്നതിനും രാജ്യത്തെ അടിസ്ഥാനസൗകര്യ മേഖലയുടെ അന്തരീക്ഷം വിപുലപ്പെടുത്തുന്നതിനും ഓൺലൈനായും ഓഫ്ലൈനായും പരിശീലന പരിപാടികൾ സംഘടിപ്പിച്ചു.
ഈ പരിശീലന പരിപാടികളിലൂടെ, അടിസ്ഥാനസൗകര്യ പദ്ധതികൾ ആസൂത്രണം ചെയ്യുന്നതിലും നടപ്പിലാക്കുന്നതിലും ഏർപ്പെട്ടിരിക്കുന്ന ഉദ്യോഗസ്ഥരുടെ കഴിവ് വർദ്ധിപ്പിക്കുക എന്നതാണ് സി ഇ പി യുടെ ലക്ഷ്യം. നാഷണൽ ഇൻഫ്രാസ്ട്രക്ചർ പൈപ്പ്ലൈൻ , നാഷണൽ മോണിറ്റൈസേഷൻ പൈപ്പ്ലൈൻ , പിഎം ഗതിശക്തി മാസ്റ്റർ പ്ലാൻ തുടങ്ങിയ പ്രധാന അടിസ്ഥാനസൗകര്യ പദ്ധതികൾ, വിജയകരമായി നടപ്പിലാക്കുന്നതിലൂടെ ഇന്ത്യയുടെ ഈ മേഖലയിലെ വീക്ഷണം സാക്ഷാത്കരിക്കുന്നതിനും ഈ പരിശീലന പരിപാടികൾ ഉദ്ദേശിക്കുന്നു.
ഐഐഎം-ബാംഗ്ലൂർ, ഇന്ത്യൻ സ്കൂൾ ഓഫ് ബിസിനസ്-ഹൈദരാബാദ് , ഇൻഫ്രാസ്ട്രക്ചർ ആൻഡ് പ്രോജക്ട് അതോറിറ്റി , ഫോറിൻ, കോമൺവെൽത്ത് & ഡവലപ്മെന്റ് ഓഫീസ് , UNESCAP, ഓൾ ഇന്ത്യ മാനേജ്മെന്റ് അസോസിയേഷൻ , ലോകബാങ്ക് എന്നിവയുടെ പങ്കാളിത്തത്തോടെ ഈ വർഷം ആറ് പരിശീലന പരിപാടികൾ നടത്തി. മെച്ചപ്പെട്ട പഠന അന്തരീക്ഷം സാധ്യമാക്കുന്നതിന് ബന്ധപ്പെട്ട മന്ത്രാലയങ്ങൾ / വകുപ്പുകൾ, സംസ്ഥാന / കേന്ദ്രഭരണപ്രദേശ ഗവൺമെന്റുകൾ, അവയുടെ നിർവ്വഹണ ഏജൻസികൾ എന്നിവയിൽ നിന്നായി വിവിധ മേഖലകളിലും പ്രദേശത്തുമുള്ള 200-ലധികം ഉദ്യോഗസ്ഥർ പരിശീലന പരമ്പരയിൽ പങ്കാളികളാകാൻ അപേക്ഷിച്ചിരുന്നു.
പരിശീലന പരിപാടികളുടെ ഈ രേണിയിൽ, 2022 ജൂൺ 14-ന് കോഴിക്കോട്ട് നടന്ന “പൊതു-സ്വകാര്യ പങ്കാളിത്തത്തിലും  അടിസ്ഥാന സൗകര്യ വികസനത്തിലും വിഭവ ശേഷി വർധിപ്പിക്കുന്നതിനുള്ള പരിപാടി ' യിൽ 36 പേർ പങ്കെടുത്തു. 5-ദിവസം നീളുന്ന ഈ റസിഡൻഷ്യൽ പരിശീലന പരിപാടി , കോഴിക്കോട് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റിന്റെ  സഹകരണത്തോടെ അവരുടെ കാമ്പസിൽ വെച്ചാണ് നടത്തുന്നത് .
(Visitor Counter : 84
ഗ്രാമീണ വികസന മന്ത്രാലയം
ഗരീബ് കല്യാൺ റോസ്ഗാർ പദ്ധതിക്ക് കീഴിൽ 32 കോടി മനുഷ്യ തൊഴിൽദിനങ്ങൾ സൃഷ്ടിക്കപ്പെട്ടു; പദ്ധതിയുടെ ഭാഗമായി ചെലവഴിച്ചത് 31, 500 കോടിയിലേറെ രൂപ
കോവിഡ് മഹാമാരിയെ തുടർന്ന് ഗ്രാമങ്ങളിലേക്ക് മടങ്ങിയ കുടിയേറ്റ തൊഴിലാളികൾ, ഗ്രാമീണ മേഖലയിലെ ജനങ്ങൾ എന്നിവർക്ക് കൂടുതൽ തൊഴിലവസരങ്ങളും ജീവിതമാർഗവും ഉറപ്പാക്കുന്നതിന് ഭാഗമായി പ്രഖ്യാപിക്കപ്പെട്ട ഗരീബ് കല്യാൺ റോസ്ഗാർ പദ്ധതി മികച്ച രീതിയിൽ മുന്നേറുന്നു. ആറ് സംസ്ഥാനങ്ങളിലെ, ഗ്രാമങ്ങളിലേക്ക് മടങ്ങിയ കുടിയേറ്റ തൊഴിലാളികൾക്കായാണ് പദ്ധതി നടപ്പാക്കുന്നത്. ഈ സംസ്ഥാനങ്ങളിലെ 116 ജില്ലകളിലെ ഗ്രാമീണർക്ക് ജീവിതമാർഗവും തൊഴിലവസരങ്ങളും പദ്ധതിയ്ക്ക് കീഴിൽ ലഭ്യമാകുന്നു.
പദ്ധതിയുടെ പതിനഞ്ചാം ആഴ്ചയോടെ 32 കോടി മനുഷ്യ തൊഴിൽദിനങ്ങൾ ആണ് സൃഷ്ടിക്കപ്പെട്ടത്. പ്രഖ്യാപിത ലക്ഷ്യങ്ങൾ കൈവരിക്കുന്നതിന്റെ ഭാഗമായി 31, 577 കോടി രൂപയോളം വിതരണംചെയ്തു. 12 മന്ത്രാലയങ്ങളുടെയും വകുപ്പുകളുടേയും സംസ്ഥാന ഭരണകൂടങ്ങളുടെയും സംയുക്ത പരിശ്രമമാണ് പദ്ധതിയുടെ വിജയത്തിന് കാരണം.
പ്രധാനമന്ത്രിയുടെ ഓഫീസ്
പ്രധാനമന്ത്രി പശ്ചിമ ബംഗാളിലെ ജല്പായ്ഗുരി സന്ദര്ശിച്ചു
ദേശീയ പാതയിലെ ഫലാകാത്താ - സല്സലാബാരി നാല് വരിപ്പാതയ്ക്ക് പ്രധാനമന്ത്രി തറക്കല്ലിട്ടു
ജല്പായ്ഗുരിയില് കല്ക്കത്ത ഹൈക്കോടതിയുടെ സര്ക്യൂട്ട് ബഞ്ച് ഉദ്ഘാടനം ചെയ്തു
പ്രധാനമന്ത്രി ശ്രീ. നരേന്ദ്ര മോദി ഇന്ന് പശ്ചിമ ബംഗാളിലെ ജല്പായ്ഗുരി സന്ദര്ശിച്ചു. അവിടെ അദ്ദേഹം ദേശീയപാത 31 ഡി യിലെ ഫലാകാത്താ - സല്സലാബാരി ഭാഗത്തെ നാല് വരി പാതയാക്കുന്നതിന് തറക്കല്ലിട്ടു. പുതിയ ഹൈക്കോടതി ബഞ്ചിന്റെ ഉദ്ഘാടനവും അവിടെ അദ്ദേഹം നിര്വ്വഹിച്ചു.
41.7 മീറ്റര് ദൈര്ഘ്യം വരുന്ന ഫലാകാത്താ - സല്സലാബാരി പാത ദേശീയ പാതാ വികസന പദ്ധതിയുടെ  രണ്ടാം ഘട്ടത്തിന് കീഴില് വിഭാവനം ചെയ്തിട്ടുള്ള കിഴക്ക് -പടിഞ്ഞാറ് ഇടനാഴിയുടെ ഭാഗമാണ്. വടക്ക് -കിഴക്കന് മേഖലയിലെ ബന്ധിപ്പിക്കലും ഒരു നിര്ണ്ണായക കണ്ണിയുമാണ് ഈ പാത. രണ്ടര വര്ഷത്തിനുള്ളില് രൂപകല്പ്പന, നിര്മ്മാണം, സാമ്പത്തികം, പ്രവര്ത്തനം, കൈമാറ്റം  അടിസ്ഥാനത്തില് ടോള് പിരിവോട് കൂടിയാണ് പാത നിര്മ്മിക്കുക.
ഈ പദ്ധതി സല്സലാബാരിയില് നിന്നും അലീപൂര്ദ്വാരില് നിന്നും സിലിഗുഡിയിലേക്കുള്ള ദൂരം ഏകദേശം 50 കിലോമീറ്ററോളം കുറയ്ക്കും.
ജല്പായ്ഗുരിയിലെ കല്ക്കട്ട ഹൈക്കോടതിയുടെ സര്ക്യൂട്ട് ബഞ്ച് ജല്പായ്ഗുരിയിലെ ഡാര്ജലിംഗ്, കലിംപോങ്, ജല്പായ്ഗുരി, വടക്കന് ബംഗാളിലെ കൂച്ച് ബെഹാര് എന്നീ നാല് ജില്ലകളിലെ ജനങ്ങള്ക്ക് വേഗത്തില് നീതിനിര്വ്വഹണം നടപ്പാക്കും. ഈ നാല് ജില്ലകളിലെയും കക്ഷികള്ക്ക് 600 കിലോമീറ്ററോളം യാത്ര ചെയ്ത് കല്ക്കട്ട ഹൈക്കോടതിയെ സമീപിക്കുന്നതിന് പകരം 100 കിലോമീറ്ററില് താഴെ ദൂരത്തുള്ള പുതിയ സര്ക്യൂട്ട് ബഞ്ചിനെ സമീപിക്കാനാകും.
ND MRD - 102
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങള്ക്ക് ഹനുമാന് ജയന്തി ആശംസകള് നേര്ന്നു
പ്രധാനമന്ത്രി ശ്രീ നരേന്ദ്ര മോദി ഹനുമാന് ജയന്തി വേളയില് ജനങ്ങള്ക്ക് ആശംസകള് നേര്ന്നു
(
പ്രധാനമന്ത്രിയുടെ ഓഫീസ്
മയക്കുമരുന്ന് ദുരുപയോഗത്തിനും അനധികൃത കടത്തിനും എതിരായ അന്താരാഷ്ട്ര ദിനത്തിൽ പ്രധാനമന്ത്രിയുടെ സന്ദേശം
മയക്കുമരുന്ന് ദുരുപയോഗത്തിനും നിയമവിരുദ്ധ കടത്തിനും എതിരായ അന്താരാഷ്ട്ര ദിനമായ ഇന്ന്, നമ്മുടെ സമൂഹത്തിൽ നിന്ന് മയക്കുമരുന്നിന്റെ ഭീഷണി ഇല്ലാതാക്കാൻ അടിത്തട്ടിൽ പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. ജീവിതങ്ങളെ രക്ഷിക്കാനുള്ള അത്തരം എല്ലാ ശ്രമങ്ങളും പ്രധാനമാണ്. എല്ലാത്തിനുമുപരി, മയക്കുമരുന്നുകൾ അന്ധകാരവും നാശവും നാശവും കൊണ്ടുവരുന്നു.
(മയക്കുമരുന്നുകളെ സംബന്ധിക്കുന്ന യഥാർത്ഥ വസ്തുതകൾ പങ്കുവയ്ക്കുന്നതിലെ പ്രതിബദ്ധത ആവർത്തിക്കുകയും മയക്കുമരുന്ന് മുക്ത ഇന്ത്യയെക്കുറിച്ചുള്ള നമ്മുടെ കാഴ്ചപ്പാട് സാക്ഷാത്കരിക്കുകയും ചെയ്യാം. ഓർമ്മിക്കുക- ആസക്തി രസകരമോ പുതുമോടി ശൈലിയോ അല്ല. മയക്കുമരുന്ന് ഭീഷണിയെ മറികടക്കുന്നതിനുള്ള നിരവധി വശങ്ങൾ ഉൾക്കൊള്ളുന്ന ഒരു പഴയ മൻ കി ബാത്ത് എപ്പിസോഡ് പങ്കിടുന്നു.
റോഡ് ഗതാഗത, ഹൈവേ മന്ത്രാലയം
നിർമ്മാണ ഉപകരണ വാഹനങ്ങൾ സ്വീകരിക്കേണ്ട സുരക്ഷാമാനദണ്ഡങ്ങളെപറ്റി കേന്ദ്ര ഉപരിതല ഗതാഗത, ഹൈവേ മന്ത്രാലയം വിജ്ഞാപനം പുറപ്പെടുവിച്ചു
നിർമ്മാണ ഉപകരണ വാഹന  ഓപ്പറേറ്റർമാരുടെ സുരക്ഷ, ഈ വാഹനങ്ങൾ പൊതു റോഡിലൂടെ മറ്റു വാഹനങ്ങൾക്കൊപ്പം സഞ്ചരിക്കുന്ന അവസരത്തിലെ സുരക്ഷ തുടങ്ങിയവ മുൻനിർത്തി ഇത്തരം വാഹനങ്ങൾക്കായുള്ള പ്രത്യേക സുരക്ഷാ മാനദണ്ഡങ്ങൾ ഉൾപ്പെടുത്തി കേന്ദ്ര ഉപരിതല ഗതാഗത, ഹൈവേ മന്ത്രാലയം വിജ്ഞാപനം  ഒക്ടോബർ 27, 2020) പുറത്തിറക്കി. നിർമ്മാണ ഉപകരണ വാഹനങ്ങളുടെ രൂപകല്പനയുമായി ബന്ധപ്പെട്ട ഇത്തരം മാനദണ്ഡങ്ങൾ രണ്ടുഘട്ടമായാണ് നടപ്പാക്കുക. ആദ്യഘട്ടം ഏപ്രിൽ 2021 നും രണ്ടാംഘട്ടം ഏപ്രിൽ 2024 നും പ്രാബല്യത്തിൽ വരും.
നിലവിൽ, ഇത്തരം വാഹനങ്ങളുടെ ചില സുരക്ഷാമാനദണ്ഡ ചട്ടങ്ങൾ  മന്ത്രാലയം ഇതിനോടകം അനുശാസിച്ചിട്ടുണ്ട്.
Kindly click here to see PDF on GSR 673
ധനകാര്യ മന്ത്രാലയം
വിനോദ സഞ്ചാര മേഖലയ്ക്ക് കേന്ദ്ര ബജറ്റില് 2500 കോടി രൂപയുടെ വിഹിതം; സാംസ്കാരിക മന്ത്രാലയത്തിന് 3150 കോടി രൂപ
ഇന്ത്യയെ, രാജ്യത്തിനകത്തും പുറത്തും നിന്നു വരുന്ന വിനോദ സഞ്ചാരികളുടെ മുഖ്യ ആകര്ഷണ കേന്ദ്രമാക്കി മാറ്റുന്നതിനായി വിനോദ സഞ്ചാര വകുപ്പിന് 2020 -21 ലെ ബജറ്റില് ധനമന്ത്രി 2500 കോടി രൂപയുടെ വകയിരുത്തി. ധന മന്ത്രി ശ്രീമതി നിര്മല ഇന്ന് പാര്ലമെന്റില് അവതരിപ്പിച്ച ബജറ്റില്, സാസംസ്കാരിക മന്ത്രാലയത്തിന് 31,150 കോടി രൂപയും വകയിരുത്തിയിട്ടുണ്ട്.
(മ്യൂസിയോളജി, ആര്ക്കിയോളജി തുടങ്ങിയ വിഷയങ്ങളില് നല്ല പരിശീലനം ലഭ്യമാക്കുന്നതിനായി സാസ്കാരിക മന്ത്രാലയത്തിനു കീഴില് രാജ്യത്ത് ഇതാദ്യമായി കല്പിത സര്വകലാശാലയുടെ പദവിയോടെ ഇന്ത്യന് ഇന്സ്റ്റിറ്റ്യൂട്ട് ഓഫ് ഹെറിറ്റേജ് ആന്ഡ് കണ്സര്വേഷന് സ്ഥാപിക്കുന്നതിനും ധനമന്ത്രി ബജറ്റില് നിര്ദ്ദേശിച്ചിട്ടുണ്ട്. പുരാവസ്തുക്കള് കണ്ടെടുക്കുന്നതിനും പരിശോധിക്കുന്നതിനും ശാസ്ത്രീയ തെളിവുകള് ശേഖരിക്കുന്നതിനും മികച്ച നിലവാരമുള്ള കാഴ്ച്ച ബംഗ്ലാവുകളിലൂടെ അവ മറ്റുള്ളവര്ക്കു പകര്ന്നു നല്കുന്നതിനും മ്യൂസിയോളജി പോലുള്ള വിഷയങ്ങളില് പഠിപ്പിക്കുന്ന സ്ഥാപനങ്ങള് ഉണ്ടാവണമെന്ന് മന്ത്രി പറഞ്ഞു.
ലോക സാമ്പത്തിക ഫോറത്തിന്റെ ട്രാവല് ആന്ഡ് ടൂറിസം മത്സരക്ഷമതാ സൂചികയില് ഇന്ത്യയുടെ സ്ഥാനം 2014 ല് 65 ആയിരുന്നത് 2019 ല് 34 ആയി ഉയര്ന്നത് കേന്ദ്ര മന്ത്രി ചൂണ്ടിക്കാട്ടി. ഇതു മൂലം വിദേശ വിനിമയത്തില് നിന്നുള്ള വരുമാനം 7.4 ശതമാനം വര്ധിച്ച് 2019 ജനുവരിയില് 1.88 ലക്ഷം കോടിയില് എത്തി.
രാഖിഗര്ഹി, ഹസ്തിനപുര്,ശിവസാഗര്, ധൊലാവിര, ആദിച്ചനെല്ലൂര് എന്നിവിടങ്ങളിലാണ് മ്യൂസിയങ്ങള് വരുന്നത്. അഹമ്മദാബാദിലെ ലോത്തലില് ഹാരപ്പ കാലഘട്ടത്തെ എടുത്തു കാണിക്കുന്ന പുതിയ മാരിടൈം മ്യൂസിയം സ്ഥാപിക്കുമെന്നും ശ്രീമതി നിര്മ്മലാ സീതാരാമന് വ്യക്തമാക്കി.
കൊല്ക്കത്തയില് ഇന്ത്യന് മ്യൂസിയം, റാഞ്ചിയില് ആദിവാസി മ്യൂസിയം ,രാജ്യത്തെ നാലു പ്രധാന മ്യൂസിയ അറ്റകുറ്റപ്പണികള് എന്നിവയും നടത്തുമെന്നും മന്ത്രി പറഞ്ഞു.
വിനോദസഞ്ചാര മേഖലയുടെ വളര്ച്ച എന്നാല് തൊഴില് മേഖലയുടെ വളര്ച്ചയാണ്. സംസ്ഥാനങ്ങള്ക്ക് ഇതില് വലിയ പങ്കുണ്ട്. സംസ്ഥാനങ്ങള് ഇക്കാര്യത്തില് കൂടുതല് സഹകരിക്കുമെന്ന് ഞാന് പ്രതീക്ഷിക്കുന്നു, മന്ത്രി വ്യക്തമാക്കി.
AB/MRD
പെട്രോളിയം, പ്രകൃതി വാതക മന്ത്രാലയം
വരാനിരിക്കുന്ന പ്രത്യേക സമർപ്പിത എഥനോൾ പ്ലാന്റുകൾക്കായുള്ള ത്രികക്ഷി കരാറിൽ പ്രമുഖ എണ്ണ പൊതുമേഖലാ സ്ഥാപനങ്ങൾ ഒപ്പു വെച്ചു .
ന്യൂ ഡൽഹി: മെയ് 11, 2022
എണ്ണ വിപണന കമ്പനികൾ  ആയ ഭാരത് പെട്രോളിയം കോർപ്പറേഷൻ ലിമിറ്റഡ് , ഇന്ത്യൻ ഓയിൽ കോർപ്പറേഷൻ ലിമിറ്റഡ് , ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ്  എന്നിവ ഇന്ത്യയിലുടനീളം വരാൻ പോകുന്ന എത്തനോൾ പ്ലാന്റുകൾക്കായി ദീർഘകാല വാങ്ങൽ കരാറിൽ  ഒപ്പുവച്ചു. ട്രൈ പാർട്ടി -കം-എസ്ക്രോ കരാറിന്റെ  ആദ്യ സെറ്റിൽ എണ്ണ കമ്പനികൾ , പ്രോജക്റ്റ് വക്താക്കൾ, ബന്ധപ്പെട്ട എത്തനോൾ പ്ലാന്റ് പ്രോജക്ടുകളുടെ ബാങ്കുകൾ എന്നിവർ ഒപ്പുവച്ചു.
സ്റ്റേറ്റ് ബാങ്ക് ഓഫ് ഇന്ത്യ, ഇന്ത്യൻ ഓവർസീസ് ബാങ്ക്, ഇന്ത്യൻ ബാങ്ക് എന്നീ മൂന്ന് ബാങ്കുകളാണ് കമ്പനികളുമായും പ്രോജക്ട് വക്താക്കളുമായും ഈ ത്രികക്ഷി കരാറിൽ ഉൾപ്പെട്ടിരിക്കുന്നത്. എഥനോൾ പ്ലാന്റുകൾക്ക് ലഭിക്കുന്ന പണം, ഈ ബാങ്കുകൾ നൽകുന്ന ധനസഹായം വിപുലീകരിക്കുന്നതിന് നല്കാൻ കരാർ വ്യവസ്ഥ ചെയ്യുന്നു
എത്തനോൾ വിതരണ വർഷം 2021-22 ൽ, ഇന്ത്യ 9.90% എത്തനോൾ മിശ്രിതം നടത്തുകയും , 186 കോടി ലിറ്റർ ഉപയോഗിക്കുകയും , 9000 കോടിയിലധികം വിദേശനാണ്യം ലാഭിക്കുകയും,ചെയ്തു . എന്നിരുന്നാലും, 2025-ഓടെ 20% മിശ്രിത എത്തനോൾ കൈവരിക്കുകന്നതിന് E20 ടാർഗെറ്റ് എന്നറിയപ്പെടുന്ന ലക്ഷ്യം ഗവൺമെന്റ് മുന്നോട്ടുവച്ചിട്ടുണ്ട് . ഈ ലക്ഷ്യം കൈവരിക്കുന്നതിന് എത്തനോളിന്റെ അഭാവമാണ് പ്രധാന വെല്ലുവിളി. 2025-26 ൽ "E20 ടാർഗെറ്റ് "ലക്ഷ്യം കൈവരിക്കുന്നതിന് രാജ്യത്തിന് 1,016 കോടി ലിറ്റർ എത്തനോൾ ആവശ്യമാണ്. പക്ഷേ,നിലവിലെ ലഭ്യത പ്രകാരം ഇതിന് 650 കോടി ലിറ്റർ എത്തനോളിന്റെ കുറവുണ്ട് .
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 23 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 161 .92 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 21,87,205 പേർ; ചികിത്സയിലുള്ളത് ആകെ രോഗബാധിതരുടെ 5.57 %
കഴിഞ്ഞ 24 മണിക്കൂറിനിടെ 2,59,168 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,65,60,650 ആയി; രോഗമുക്തി നിരക്ക് 93.18 %
കഴിഞ്ഞ 24 മണിക്കൂറിൽ 3,33 ,533 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 17.78 %; പ്രതിവാര രോഗസ്ഥിരീകരണ നിരക്ക് 16.87 %
ആകെ നടത്തിയത് 71.55 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 18 ,75,533 പരിശോധനകൾ
IE
(Visitor Counter : 109
പ്രധാനമന്ത്രിയുടെ ഓഫീസ്
നവരാത്രി വേളയിൽ പ്രധാനമന്ത്രി സ്കന്ദമാതാവിന്റെ അനുഗ്രഹം തേടി
പ്രധാനമന്ത്രി ശ്രീ നരേന്ദ്ര മോദി നവരാത്രിയുടെ അഞ്ചാം ദിവസം ഭക്തർക്കായി മാ സ്കന്ദമാതാവിന്റെ അനുഗ്രഹം തേടുകയും ദേവിയുടെ സ്തുതികൾ പങ്കിടുകയും ചെയ്തു.
പ്രധാനമന്ത്രി ട്വീറ്റ് ചെയ്തു :
"നമാമി സ്കന്ദമാതരം സ്കന്ദധാരിണീയം.
സമഗ്രതത്വസാഗ്രംപർപർഗഹ്രം॥
നവരാത്രിയുടെ അഞ്ചാം ദിവസം സ്കന്ദമാതാ ദേവിയെ ആരാധിക്കണമെന്ന് നിയമമുണ്ട്. സ്കന്ദമാതാവ് എല്ലാവരുടെയും ജീവിതത്തിൽ പുതിയ ഊർജ്ജം പകരട്ടെ. ജനങ്ങൾക്ക് വേണ്ടി അവർക്കു മുന്നിൽ പ്രണമിക്കുന്നു "
പ്രത്യേക സേവനങ്ങളും ഫീച്ചറുകളും
പിഎം വാണിയുടെ ഭാഗമാകാനുള്ള അവസരം
(കൊച്ചി , മാർച്ച് 29,2022
പൊതു വൈഫൈ സംവിധാനത്തിലൂടെ ബ്രോഡ്ബാൻഡ് ലഭ്യമാക്കുന്ന കേന്ദ്രസർക്കാർ സംരംഭമായ പിഎം-വാണിയുടെ ഭാഗമാകുവാനും, അധിക വരുമാനം നേടുവാനും വാർത്താവിനിമയ വകുപ്പ്മുഖേന അവസരം ഒരുക്കിയിട്ടുണ്ട്. വ്യക്തികൾ, കടകൾ, ചെറുകിട സ്ഥാപനങ്ങൾ തുടങ്ങി ആർക്കും ഒരു പബ്ലിക് ഡാറ്റ ഓഫീസ്  ആയി പ്രവർത്തിക്കാവുന്നതാണ്. PDO ആകുവാൻ താല്പര്യമുള്ളവർ പിഎം-വാണി സെൻട്രൽ രെജിസ്ട്രിയിൽ അപേക്ഷ നല്കണം.
2013ലെ കമ്പനി ആക്ട് പ്രകാരം പ്രവർത്തിക്കുന്ന സ്ഥാപനങ്ങൾക്ക് ,പബ്ലിക് ഡാറ്റ ഓഫീസ് അഗ്രിഗേറ്റർ,ആപ്പ് പ്രൊവൈഡർ എന്നിവ ആയി പ്രവർത്തിക്കാം. ഇതിന് വേണ്ടിയുള്ള രജിസ്ട്രേഷൻ സൗജന്യമാണ്; എല്ലാ നടപടിക്രമങ്ങളും ലളിതവും സുതാര്യവുമാണ്.
കൂടുതൽ വിവരങ്ങൾക്ക്https://dot.gov.in/data-services/2826,https://saralsanchar.gov.in,https://pmwani.cdot.inഎന്നീ വെബ്സൈറ്റുകൾ സന്ദർശിക്കുകയോ, വാർത്താവിനിമയ വകുപ്പിന്റെ എറണാകുളത്തുള്ള ഓഫീസുമായി ബന്ധപ്പെടുകയോ ചെയ്യാം
ജൽ ശക്തി മന്ത്രാലയം
കേന്ദ്ര ജൽശക്തിമന്ത്രി ശ്രീ ഗജേന്ദ്രസിംഗ് ഷെഖാവത്ത് 100 ദിവസത്തിനുള്ളിൽ രാജ്യത്തൊട്ടാകെയുള്ള എല്ലാ സ്കൂളുകളിലും അങ്കണവാടി കേന്ദ്രങ്ങളിലും പൈപ്പിലൂടെയുള്ള കുടിവെള്ള വിതരണം ലഭ്യമാക്കുന്നതിനായി പ്രത്യേക മാതൃകാ കാമ്പയിൻ ദൗത്യത്തിന് തുടക്കമിട്ടു
രാജ്യമൊട്ടാകെയുള്ള എല്ലാ സ്കൂളുകളിലും അങ്കണവാടി കേന്ദ്രങ്ങളിലും 100 ദിവസത്തിനുള്ളിൽ പൈപ്പിലൂടെയുള്ള കുടിവെള്ള വിതരണം ലഭ്യമാക്കുന്നതിനായി കേന്ദ്ര ജൽശക്തി മന്ത്രി ശ്രീ ഗജേന്ദ്ര സിംഗ് ശേഖവത്ത് പ്രത്യേക മാതൃകാ കാമ്പയിൻ ദൗത്യം ആരംഭിച്ചു.
രാജ്യത്തെ എല്ലാ സ്കൂളുകളിലും അങ്കണവാടി കേന്ദ്രങ്ങളിലും സുരക്ഷിതമായ പൈപ്പിലൂടെയുള്ള കുടിവെള്ളം ഉറപ്പുവരുത്തുന്നതിനായി 2020 ഒക്ടോബർ 2 ന് 100 ദിവസത്തെ കാമ്പെയ്ൻ ആരംഭിക്കുന്നതിനെക്കുറിച്ച് പ്രധാനമന്ത്രി പറഞ്ഞിരുന്നു.
ഈ കാമ്പയിന്റെ ഭാഗമായി അടുത്ത 100 ദിവസത്തിനുള്ളിൽ ഗ്രാമങ്ങളിലെ എല്ലാ സ്കൂളുകളിലും അങ്കണവാടി കേന്ദ്രങ്ങളിലും മറ്റ് പൊതു സ്ഥാപനങ്ങളിലും സുരക്ഷിതമായ കുടിവെള്ളം ലഭ്യമാക്കുന്നതിനുള്ള പ്രമേയം ഗ്രാമസഭകളിൽ പാസാക്കുന്നതിനായി ദേശീയ ജൽ ജീവൻ മിഷൻ സംസ്ഥാനങ്ങളോടും കേന്ദ്രഭരണ പ്രദേശങ്ങളോടും ആവശ്യപ്പെട്ടിട്ടുണ്ട്. അതിനാവശ്യമായ സൗകര്യങ്ങൾ ഗ്രാമപഞ്ചായത്തുകളോ അല്ലെങ്കിൽ ഉപസമിതികളോ ഒരുക്കുകയും ചെയ്യണം.
2024 ഓടെ എല്ലാ ഗ്രാമീണ ഭവനങ്ങളിലും കുടിവെള്ള പൈപ്പ് കണക്ഷൻ സാർവത്രികമായി ലഭ്യമാക്കുകയെന്നതാണ് ജൽ ജീവൻ മിഷൻ  ലക്ഷ്യം.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
രാജ്കോട്ട്-കനാലസ് റെയിൽപാത ഇരട്ടിപ്പിക്കുന്നതിന് കേന്ദ്ര മന്ത്രിസഭയുടെ അംഗീകാരം
പദ്ധതിയുടെ മൊത്തം അനുമാന ചെലവ് 1,080.58 കോടി രൂപ; പൂർത്തീകരണ ചെലവ് 1,168.13 കോടി രൂപ
ലൈൻ ഇരട്ടിപ്പിക്കലിന്റെ ആകെ നീളം 111.20 കിലോമീറ്റർ
പാത ഇരട്ടിപ്പിക്കലിലൂടെ കൂടുതൽ ശേഷി വർധനയും, ട്രാഫിക്കും കൈവരും
രാജ്കോട്ടിൽ നിന്ന് കനാലസിലേയ്ക്കുള്ള ഇരട്ടിപ്പിക്കൽ സൗരാഷ്ട്ര മേഖലയുടെ സമഗ്ര വികസനത്തിന് വഴിയൊരുക്കും
പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയിൽ ചേർന്ന കേന്ദ്ര മന്ത്രിസഭയുടെ സാമ്പത്തിക കാര്യ സമിതി രാജ്കോട്ട്-കനാലസ് റെയിൽപാത ഇരട്ടിപ്പിക്കുന്നതിന് അംഗീകാരം നൽകി. പദ്ധതിയുടെ മൊത്തം അനുമാന ചെലവ് 1,080.58 കോടി രൂപയും അതിന്റെ വർദ്ധനവ് / പൂർത്തീകരണ ചെലവ് 1,168.13 കോടി രൂപയുമാണ്. ലൈനിന്റെ ഇരട്ടിപ്പിക്കലിന്റെ ആകെ നീളം 111.20 കിലോമീറ്ററാണ്. നാല് വർഷത്തിനുള്ളിൽ പദ്ധതി പൂർത്തിയാക്കും.
ഈ റൂട്ടിൽ നിലവിലുള്ള ചരക്ക് ഗതാഗതം പ്രധാനമായും , കൽക്കരി, സിമന്റ്, വളം, ഭക്ഷ്യധാന്യങ്ങൾ എന്നിവയുമായി ബന്ധപ്പെട്ടതാണ്. റിലയൻസ് പെട്രോളിയം, എസ്സാർ ഓയിൽ, ടാറ്റ കെമിക്കൽ തുടങ്ങിയ വൻകിട വ്യവസായങ്ങളുടെ ചരക്ക് ഗതാഗതത്തിന് ഭാവിയിൽ ഗണ്യമായ സാധ്യതയുണ്ട്.
രാജ്കോട്ട് - കനാലസ് ഒറ്റ വരി ബ്രോഡ് ഗേജ് ലൈനിൽ ഇപ്പോൾത്തന്നെ വാൻ തിരക്കാണ്. പാത ഇരട്ടിപ്പിക്കൽ വഴി ചരക്കു നീക്കത്തിലെ തടസ്സം ഗണ്യമായി കുറയും. കൂടുതൽ ട്രാഫിക്കും കൈവരും. രാജ്കോട്ട് മുതൽ കനാലസ് വരെയുള്ള നിർദ്ദിഷ്ട പാത ഇരട്ടിപ്പ് സൗരാഷ്ട്ര മേഖലയുടെ സമഗ്ര വികസനത്തിന് വഴിയൊരുക്കും.
(
പ്രധാനമന്ത്രിയുടെ ഓഫീസ്
ഓസ്കാർ നേടിയതിന് ‘ദ എലിഫന്റ് വിസ്പറേഴ്സി’ന്റെ മുഴുവൻ ടീമിനെയും പ്രധാനമന്ത്രി അഭിനന്ദിച്ചു
മികച്ച ഡോക്യുമെന്ററി ഷോർട്ട് ഫിലിമിനുള്ള ഓസ്കാർ നേടിയതിന് ഡോക്യുമെന്ററി ഫിലിം മേക്കർ കാർത്തികി ഗോൺസാൽവസ്, ചലച്ചിത്ര നിർമ്മാതാവ് ഗുണീത് മോംഗ എന്നിവരെയും ‘ദി എലിഫന്റ് വിസ്പറേഴ്സ്’ ടീമിന്റെ മുഴുവൻ ടീമിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അക്കാദമിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഈ ബഹുമതിക്ക് എർത്ത്സ്പെക്ട്രം, ഗുനീത് മോംഗ എന്നിവർക്കും 'ദി എലിഫന്റ് വിസ്പറേഴ്സ്' മുഴുവൻ ടീമിനും അഭിനന്ദനങ്ങൾ. അവരുടെ പ്രവർത്തനം സുസ്ഥിര വികസനത്തിന്റെയും പ്രകൃതിയുമായി ഇണങ്ങി ജീവിക്കുന്നതിന്റെയും പ്രാധാന്യം എടുത്തുകാട്ടുന്നു."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 170.21 കോടി പിന്നിട്ടു
(ന്യൂ ഡൽഹി, ഫെബ്രുവരി 08 , 2022
കഴിഞ്ഞ 24 മണിക്കൂറിൽ 55.78 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 170.21 കോടി  കടന്നു. 1,89,63,092 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 1,80,456 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,08,40,658 ആയി. ദേശീയ രോഗമുക്തി നിരക്ക് 96.46%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത്67,597 പേർക്കാണ്. നിലവിൽ രാജ്യത്ത് ചികിത്സയിലുള്ളത് 9,94,891 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 2.35% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 13,46,534 പരിശോധനകൾ നടത്തി. ആകെ 74.29 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 8.30 ശതമാനമാണ്. പ്രതിദിന രോഗസ്ഥിരീകരണ നിരക്ക് 5.02 ശതമാനമാണ്.
പ്രധാനമന്ത്രിയുടെ ഓഫീസ്
പ്രമുഖ എഴുത്തുകാരിയും ഒഡീഷ മുഖ്യമന്ത്രിയുടെ സഹോദരിയുമായ ശ്രീമതി ഗീതാ മേത്തയുടെ നിര്യാണത്തിൽ പ്രധാനമന്ത്രി അനുശോചനം അറിയിച്ചു
പ്രമുഖ എഴുത്തുകാരിയും ഒഡീഷ മുഖ്യമന്ത്രി നവീൻ പട്നായിക്കിന്റെ സഹോദരിയുമായ ശ്രീമതി ഗീതാ മേത്തയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
"പ്രശസ്ത എഴുത്തുകാരി ശ്രീമതി ഗീതാ മേത്ത ജിയുടെ വിയോഗത്തിൽ ഞാൻ ദുഖിക്കുന്നു. ഒരു ബഹുമുഖ വ്യക്തിത്വമായിരുന്ന അവരുടെ, എഴുത്തിലും ചലച്ചിത്ര നിർമ്മാണത്തിലുമുള്ള അതിയായ താല്പര്യവും, ധാരണാശക്തിയും അറിയപ്പെട്ടിരുന്നു. പ്രകൃതിയിലും ജലസംരക്ഷണത്തിലും അതിയായ താൽപ്പര്യമുണ്ടായിരുന്നു. ഈ ദുഃഖസമയത്ത് എന്റെ ചിന്തകൾ നവീൻ ജിക്കും മുഴുവൻ കുടുംബത്തിനും ഒപ്പമാണ്. ഓം ശാന്തി.”
പ്രധാനമന്ത്രിയുടെ ഓഫീസ്
എസ്ടി സംഗമം അതിഥികളെ ഊഷ്മളമായി സ്വീകരിച്ചതിന് ബദൽപാറയിലെ ജനങ്ങളെ പ്രധാനമന്ത്രി പ്രശംസിച്ചു
എസ്ടി സംഗമത്തിലെ സൗരാഷ്ട്ര തമിഴ് സംഗമം അതിഥികളെ കുടുംബത്തെപ്പോലെ സ്വീകരിച്ചതിന് സോമനാഥിലെ ബദൽപാറ ഗ്രാമത്തിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. അതിഥികളെ ഊഷ്മളമായി സ്വീകരിച്ചതിന് ബദൽപാറയിലെ ജനങ്ങളെ പ്രധാനമന്ത്രി പ്രശംസിച്ചു
എസ്ടി സംഗമത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"കാണാൻ ഹൃദ്യമാണ്. ബദൽപാറയിലെ ജനങ്ങൾക്ക് അഭിനന്ദനങ്ങൾ."
കൃഷി മന്ത്രാലയം
ഇന്ത്യയിൽ വേനൽക്കാല വിളകൾ കൃഷി ചെയ്യുന്ന പ്രദേശത്തിന്റെ വിസ്തൃതി വർദ്ധിച്ചുവരുന്ന പ്രവണത തുടരുന്നു.
ന്യൂഡൽഹി ,ഏപ്രിൽ 23, 2021
രാജ്യത്ത് തുടർച്ചയായ രണ്ടാം വർഷവും വേനൽക്കാല വിളകൾ കൃഷി ചെയ്യുന്ന പ്രദേശത്തിന്റെ വിസ്തൃതി വർദ്ധിച്ചു. 2021 ഏപ്രിൽ 23 ലെ കണക്കുപ്രകാരം രാജ്യത്ത് വേനൽക്കാല വിതയ്ക്കൽ കഴിഞ്ഞ വർഷത്തെ, ഇതേ കാലയളവിനെ അപേക്ഷിച്ച് 21.5 ശതമാനം കൂടുതലാണ്. മൊത്തം വേനൽക്കാലവിള വിസ്തീർണ്ണം ഒരു വർഷം മുമ്പ് ഇതേ കാലയളവിലെ 60.67 ലക്ഷം ഹെക്ടറിൽ നിന്ന്, ഈ വർഷം 73.76 ലക്ഷം ഹെക്ടറായി ഉയർന്നു.
പയർ വർഗ്ഗങ്ങളുടെ കൃഷി വിസ്തൃതിയിലും ഗണ്യമായ വർധന. കഴിഞ്ഞ വർഷത്തെ 6.45 ലക്ഷം ഹെക്ടർ പ്രദേശത്ത് നിന്നും ഏകദേശം 100% വിസ്തൃതി വർദ്ധിച്ച്, 2021 ഏപ്രിൽ 23 ലെ കണക്ക് പ്രകാരം 12.75 ലക്ഷം ഹെക്ടറായി.
എണ്ണക്കുരു കൃഷി 9.03 ലക്ഷം ഹെക്ടറിൽ നിന്ന് 10.45 ലക്ഷം ഹെക്ടറായി ഉയർന്നു, അതായത് ഏകദേശം 16% വർദ്ധന.
നെൽകൃഷി 33.82 ലക്ഷം ഹെക്ടറിൽ നിന്ന് 39.10 ലക്ഷം ഹെക്ടറായി ഉയർന്നു, ഇത് ഏകദേശം 16% വർദ്ധന.
വേനൽക്കാല വിളകൾ അധിക വരുമാനം മാത്രമല്ല, തൊഴിലവസരങ്ങളും സൃഷ്ടിക്കുന്നു. വേനൽക്കാല വിളകളുടെ കൃഷിയിലൂടെ ലഭിക്കുന്ന ഒരു പ്രധാന നേട്ടം,പ്രത്യേകിച്ച് പയർവർഗ്ഗ വിളയിലൂടെ മണ്ണിന്റെ ആരോഗ്യം മെച്ചപ്പെടുന്നു എന്നതാണ്.ജലലഭ്യതയെ അടിസ്ഥാനമാക്കി ഗാർഹികാവശ്യങ്ങൾക്കായി, ചില സംസ്ഥാനങ്ങളിൽ കർഷകർ വേനൽ നെല്ല് കൃഷി ചെയ്യുന്നു.കർഷകർ,ഉയർന്ന ഉൽപാദനക്ഷമതയ്ക്കും സാമ്പത്തിക നേട്ടങ്ങൾക്കുമായി മികച്ച വിളവ് ലഭിക്കുന്ന ഇനങ്ങൾ കൃഷിചെയ്യാനും വിളവെടുപ്പിനു ശേഷമുള്ള മൂല്യവർദ്ധന സാങ്കേതികവിദ്യകൾ ഉപയോഗിക്കാനും തുടങ്ങിയിട്ടുണ്ട്
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഈദ് ആശംസ
പ്രധാനമന്ത്രി ശ്രീ നരേന്ദ്ര മോദി ഈദുൽ ഫിത്തറിന്റെ ശുഭ വേളയിൽ ജനങ്ങൾക്ക് ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു:
ഈദുൽ ഫിത്തർ ആശംസകൾ !
ഈ ശുഭവേള നമ്മുടെ സമൂഹത്തിൽ ഐക്യത്തിന്റെയും സാഹോദര്യത്തിന്റെയും ചൈതന്യം വർദ്ധിപ്പിക്കട്ടെ. എല്ലാവർക്കും നല്ല ആരോഗ്യവും സമൃദ്ധിയും നൽകട്ടെ."
"ഈദുൽ ഫിത്തറിന്റെ ആശംസകൾ. ഈ ശുഭവേള നല്ല ആരോഗ്യവും സമൃദ്ധിയും നൽകട്ടെ."
--ND--
(Best wishes on Eid-ul-Fitr. May this auspicious occasion enhance the spirit of togetherness and brotherhood in our society. May everyone be blessed with good health and prosperity.
— Narendra Modi  May 2, 2022
പ്രധാനമന്ത്രിയുടെ ഓഫീസ്
ലോക ആർച്ചറി യൂത്ത് ചാമ്പ്യൻഷിപ്പിൽ മെഡലുകൾ നേടിയതിന് ഇന്ത്യൻ സംഘത്തെ പ്രധാനമന്ത്രി അഭിനന്ദിച്ചു
8 സ്വർണമടക്കം 15 മെഡലുകൾ നേടിയ വ്രോക്ലോയിൽ നടന്ന ലോക അമ്പെയ്ത്ത് യൂത്ത് ചാമ്പ്യൻഷിപ്പിലെ ഇന്ത്യൻ സംഘത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"റൊക്ലോയിൽ നടക്കുന്ന ലോക അമ്പെയ്ത്ത് യൂത്ത് ചാമ്പ്യൻഷിപ്പിലെ ഇന്ത്യൻ സംഘം 8 സ്വർണം ഉൾപ്പെടെ 15 മെഡലുകൾ നേടി നമ്മെ അഭിമാനഭരിതരാക്കി . നമ്മുടെ ടീമിന് അഭിനന്ദനങ്ങൾ, അവരുടെ ഭാവി ശ്രമങ്ങൾക്ക് ആശംസകൾ "
മന്ത്രിസഭ
കോക്കിംഗ് കൽക്കരിയുമായി ബന്ധപ്പെട്ട സഹകരണത്തെക്കുറിച്ച് ഇന്ത്യയും റഷ്യൻ ഫെഡറേഷനും തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു.
സ്റ്റീൽ നിർമ്മാണത്തിന് ഉപയോഗിക്കുന്ന കോക്കിംഗ് കൽക്കരിയുമായി ബന്ധപ്പെട്ട സഹകരണത്തെക്കുറിച്ച് കേന്ദ്ര സ്റ്റീൽ മന്ത്രാലയവും റഷ്യൻ ഫെഡറേഷന്റെ ഊർജ്ജ മന്ത്രാലയവും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
നേട്ടങ്ങൾ:
ഇൻപുട്ട് ചെലവ് കുറച്ചുകൊണ്ട് ധാരണാപത്രം സ്റ്റീൽ മേഖലയ്ക് മൊത്തത്തിൽ ഗുണം ചെയ്യും. ഇത് രാജ്യത്ത് ഉരുക്കിന്റെ വില കുറയ്ക്കുന്നതിനും സമതയും ഉൾച്ചേർക്കലും പ്രോത്സാഹിപ്പിക്കുന്നതിലേക്ക് നയിച്ചേക്കാം.
ഇന്ത്യയും റഷ്യയും തമ്മിലുള്ള കോക്കിംഗ് കൽക്കരി മേഖലയിലെ സഹകരണത്തിന് ധാരണാപത്രം ഒരു സ്ഥാപന സംവിധാനം നൽകും.
ഇന്ത്യ, റഷ്യ ഗവൺമെന്റുകൾ തമ്മിലുൽ സ്റ്റീൽ മേഖലയിലെ സഹകരണം ശക്തിപ്പെടുത്തുക എന്നതാണ് ധാരണാപത്രത്തിന്റെ ഉദ്ദേശ്യം. കോക്കിംഗ് കൽക്കരിയുടെ ഉറവിടം വൈവിധ്യവത്കരിക്കുന്നത് ലക്ഷ്യമിടുന്നവയാണ് സഹകരണത്തിൽ ഉൾപ്പെടുന്ന പ്രവർത്തനങ്ങൾ.
(
പ്രധാനമന്ത്രിയുടെ ഓഫീസ്
ബസ്തിയിലെ ഡിജിറ്റൽ ലൈബ്രറി സംരംഭത്തെ പ്രധാനമന്ത്രി അഭിനന്ദിച്ചു
ഉത്തർപ്രദേശിലെ ബസ്തി ഡിജിറ്റൽ ലൈബ്രറി സംരംഭം മത്സര പരീക്ഷകളിൽ പങ്കെടുക്കുന്ന ഉദ്യോഗാർത്ഥികൾക്ക് വലിയ നേട്ടങ്ങൾ നൽകുമെന്ന് പ്രധാനമന്ത്രി പറഞ്ഞു.
ബസ്തിയിൽ നിന്നുള്ള പാർലമെന്റ് അംഗം ശ്രീ ഹരീഷ് ദ്വിവേദിയുടെ ട്വീറ്റിനോട് പ്രതികരിക്കുകയായിരുന്നു മോദി.
പ്രധാനമന്ത്രി ട്വീറ്റ് ചെയ്തു:
"മികച്ച സംരംഭം! ബസ്തിയിലെ ഈ ഡിജിറ്റൽ ലൈബ്രറി യുവജനങ്ങൾക്കും മത്സര പരീക്ഷകൾ എഴുതുന്നവർക്കും വളരെ പ്രയോജനപ്രദമായിരിക്കും."